เรื่องร้องเรียน: ไปฉีดวัคซีนป้องกันโควิด ที่ศูนย์บริการสาธารณสุข 53 ทุ่งสองห้อง เจ้าหน้าที่ยังขอสำเนาบัตรประชาชน (เหตุผล พอฟังได้ คือเพื่อป้องกันความผิดพลาดในการกรอกประวัติ เช่น ชื่อ นามสกุล เลขบัตรประชาชน) แต่ เจ้าหน้าที่คิดค่าถ่ายเอกสาร 2 บาท ซึ่งอันนี้ไม่ถูกต้อง ตามประกาศกรมการปกครอง ซึ่งระบุไว้ว่า กรณีจำเป็น ต้องใช้สำเนา เพื่อประกอบการดำเนินการ ห้ามมิให้เรียกเก็บค่าใช้จ่ายจากการจัดทำสำเนาเอกสารดังกล่าว ขอให้ท่านกำชับกำกับหน่วยงานในสังกัดด้วย (ปล. ปากกากรอกเอกสารถ้ามีไม่พอก็ช่วยหามาเพิ่มด้วย)
การดำเนินการของเจ้าหน้าที่: ศูนย์บริการสาธารณสุข ๕๓ ทุ่งสองห้อง ได้ดําเนินการตรวจสอบข้อเท็จจริงเจ้าหน้าที่ผู้ให้บริการจุด ลงทะเบียนฉีดยา ผู้รับบริการรายนี้ไม่ได้ถ่ายสําเนาบัตรประชาชน และไม่ได้มีการเก็บเงินแต่อย่างใด ส่วนผู้รับบริการ รายอื่นนําสําเนาบัตรประชาชนมาเอง และยินยอมให้ศูนย์ฯ นําสําเนาบัตรประชาชนไปลงข้อมูลเพื่อความถูกต้อง ลด ระยะเวลารอคอย และป้องกันบัตรประชาชนตัวจริงสูญหาย ขั้นตอนการมาเข้ารับบริการฉีดวัคซีนโควิด ๑. ต้องใช้บัตรประชาชนในการตรวจสอบประวัติการรับวัคซีน ๒. ยืนยันตัวตนในกรุงไทยแพลตฟอร์ม เพื่อบันทึกข้อมูลในโปรแกรมหมอพร้อม จากการตรวจสอบข้อมูลในโปรแกรมหมอพร้อมพบว่าบางรายข้อมูลส่วนบุคคลไม่ถูกต้อง ศูนย์ฯ ๕๓ ทุ่งสองห้อง จึงดําเนินการแก้ไขใหม่ให้ถูกต้อง เพื่อป้องกันการผิดพลาดในการลงข้อมูลและลดระยะเวลาการรอคอยจึง อธิบายให้ผู้รับบริการทราบเหตุผลในการขอสําเนาบัตร กรณีที่อ่านลายมือไม่ออกหรือไม่มีเบอร์โทรติดต่อ ซึ่งศูนย์ฯ ได้ ประชาสัมพันธ์ให้นําบัตรประชาชน, สําเนาบัตรประชาชน และนําปากกามาเอง เป็นมาตรการป้องกันการแพร่กระจาย เชื่อโควิด ในกรณีที่ผู้รับบริการไม่นําสําเนาบัตรประชาชนมา ศูนย์ฯ จะใช้บัตรประชาชนไปดําเนินการตามขั้นตอนการ เข้ารับบริการฉีดวัคซีน เมื่อเสร็จขั้นตอนจึงจะคืนบัตรประชาชนให้ผู้รับบริการ โดยมีเจ้าหน้าที่คอยให้บริการแนะนํา การกรอกข้อมูลยินยอมฉีดวัคซีน และมีมาตรการป้องกันการแพร่เชื้อโรค โดยแนะนําผู้รับบริการให้ใส่แมส ล้างมือ และเว้นระยะห่าง อย่างเพียงพอ แนวทางการแก้ไข ๑. กรณีที่ผู้เข้ารับบริการไม่ได้นํา สําเนาบัตรประชาชนมา ให้ถ่ายรูปส่งทาง Line official ๒. ณ จุดกรอกประวัติการเข้ารับบริการ ศูนย์ฯ จัดอุปกรณ์เครื่องเขียนที่จําเป็นไว้ให้ผู้มารับบริการ
ความเห็นของผู้แจ้ง: ประเด็นไม่ได้อยู่ที่ ผมจะถ่ายสำเนาหรือไม่ถ่าย  คุณจะถ่ายสำเนาด้วยเหตุผลที่ว่ามาก็ได้ แต่คุณไม่มีสิทธิเก็บค่าถ่ายจากประชาชน (คนอื่น)มันมีวิธีทำงานที่มีประสิทธิภาพได้ โดยไม่ผิดพลาด ได้ แต่คุณไม่ได้ทำหรือทำไม่เป็น ก็แค่นั้นแหละ  เช่น คุณมีแอพที่ใช้ตรวจสอบอยู่แล้ว คุณขอบัตรเอาเลขบัตรไปตรวจแล้ว print ออกมาก็ได้ ถ้ากลัวประชาชนเขียนไม่ชัด
พื้นที่: แขวงทุ่งสองห้อง เขตหลักสี่ กรุงเทพมหานคร